
SELETUSKIRI 

Narva Linnavalitsuse protokollilise otsuse juurde
Narva Linnavolikogu erakorralise istungi kokku kutsumiseks 
1. Narva Linnavalitsus võttis vastu 12.07.2012 protokollilise otsuse, millega taotletakse Narva Linnavolikogus Narva Linnavolikogu 04.12.2008. a otsuse nr 357 “Loa andmine Narva Kalevi staadioni rekonstrueerimise lepingu sõlmimiseks” (edaspidi ka NLvK otsus nr 357) muutmist.  

NLvK otsuse nr 357 muutmise vajadus on tingitud sellega, et ehitustööde riigihankes oli esitatud madalaim pakkumus summas 686 524,84 eurot (käibemaksuga), mis ületab Narva linnaeelarves selleks ettenähtud summat 137 861,0 eurot võrra.
Arvestades staadioni rekonstrueerimisega kaasnevat kõrgendatud avalikku huvi, on antud juhul otstarbekas katta puudujääv rahasumma Narva linna omaosaluse suurendamise arvelt. Kuna ehitustööde teostamine on oluliselt seotud ilmatingimustega on otstarbekas alustada neid lähimal ajal, et lõpetada projekti 2012. aastas. Pakkuja AS Lemminkäinen Eesti on valmis ehitustöid alustama koheselt pärast lepingu sõlmimist.  
Seega on vaja otsustada Narva linna omaosaluse suurendamist Narva Linnavolikogus võimalikult kiiresti, soovituslikult kuni 2012 juuli lõpuni.
2. Narva Linnavalitsus võttis vastu 12.07.2012 protokollilise otsuse, millega taotletakse Narva Linnavolikogus Narva Linnavolikogu 07.04.2011 otsuse nr 40 „Projekti „Lasteaia aadressil Mõisavahe 1A, Narva rekonstrueerimine“ (edaspidi ka NLvK otsus nr 40) muutmist. 
NLvK otsuse nr 40 muutmise vajadus on tingitud sellega, et riigihankes „Narva koolieelse lasteasutuse Pingviin sisustuse ostmine II“ madalaimat pakkumist esitanud OÜ Virelton loobus oma pakkumusest ja loovutas koha maksumuse poolest järgmisele pakkujale Inest Market AS, kes esitas pakkumus summas 226 999,80 eurot (koos käibemaksuga). Inest Market ASi pakkumus on koos käibemaksuga 24 578,58 euro võrra suurem, kui sätestatud EASi esitatud projekti eelarves.

Praegu toimub lasteajas Pingviin EASi projekti ja riigihanke „Narva koolieelse lasteasutuse Pingviin rekonstrueerimine“ raames tellitud rekonstrueerimistööd, millised peavad olema lõpetatud vastavalt EASi nõuetele augustis 2012. Lasteasutuse Pingviin sisustuse ostmine ja paigaldamine on vajalik EASi projekti lõpule eluviimiseks ning lasteaja Pingviin kasutusloa saamiseks.

Seega on vaja otsustada Narva linna omaosaluse suurendamist Narva Linnavolikogus võimalikult kiiresti, soovituslikult kuni 2012 juuli lõpuni.
Vastavalt Narva Linnavolikogu 20.04.2006 määruse nr 16 „Narva Linnavolikogu töökord“ § 10 lõikele 3 on linnavalitsusel õigus esitada linnavolikogu esimehele ettepanekut linnavolikogu istungi kokku kutsumiseks linnavalitsuse poolt tõstatatud küsimuste arutamiseks.
Käesolevaga tehakse ettepanek linnavolikogu istungi kokku kutsumiseks eelnimetatud küsimuste arutamiseks. 

